টিউজডে ওয়েল্ড
টিউজডে ওয়েল্ড (ইংরেজি: Tuesday Weld, জন্ম: সুজান কার ওয়েল্ড; ২৭ আগস্ট ১৯৪৩) হলেন একজন মার্কিন অভিনেত্রী। তিনি শিশুশিল্পী হিসেবে তার অভিনয় জীবন শুরু করেন। ১৯৫০-এর দশকে তিনি প্রাপ্তবয়স্ক ভূমিকায় কাজ শুরু করেন। তিনি ১৯৬০ সালে বর্ষসেরা নবীন অভিনেত্রী বিভাগে গোল্ডেন গ্লোব পুরস্কার অর্জন করেন। তাকে বেশিরভাগ চলচ্চিত্রে পার্শ্ব অভিনেত্রী হিসেবে দেখা যায়, এবং তার কাজের মধ্যে প্লে ইট অ্যাজ ইট লেস (১৯৭২) ছবির জন্য সেরা নাট্য চলচ্চিত্র অভিনেত্রী বিভাগ গোল্ডেন গ্লোব পুরস্কার, লুকিং ফর মিস্টার গুডবার (১৯৭৭) ছবির জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার, দ্য উইন্টার অব আওয়ার ডিসকন্টেন্ট (১৯৮৩) টিভি নাটকের জন্য এমি পুরস্কার এবং ওয়ান্স আপন আ টাইম ইন আমেরিকা (১৯৮৪) ছবির জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।